Document ID: 31997R0814

ΚΑΝΟΝΙΣΜΟΣ (ΕΚ) αριθ. 814/97 ΤΗΣ ΕΠΙΤΡΟΠΗΣ της 5ης Μαΐου 1997 για τροποποίηση του κανονισμού (ΕΚ) αριθ. 2177/96 για την έναρξη της προληπτικής απόσταξης που αναφέρεται στο άρθρο 38 του κανονισμού (ΕΟΚ) αριθ. 822/87 του Συμβουλίου για την περίοδο εμπορίας 1996/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 536/97 (2), και ιδίως το άρθρο 38 παράγραφος 5,
Εκτιμώντας:
ότι η εγγραφή στην προληπτική απόσταξη υπόκειται στην σύναψη συμβάσεως ή δηλώσεως κατά την έννοια των άρθρων 4 και 5 του κανονισμού (ΕΟΚ) αριθ. 2046/89 του Συμβουλίου, της 19ης Ιουνίου 1989, για τον καθορισμό των γενικών κανόνων σχετικά με την απόσταξη των οίνων και των υποπροϊόντων της οινοποίησης (3), όπως τροποποιήθηκε τελευταία από τον κανονισμό (ΕΚ) αριθ. 2468/96 (4) 7 ότι οι δυνατότητες υποκατάστασης, που προβλέπονται στον κανονισμό (ΕΚ) αριθ. 2177/96 της Επιτροπής (5), όπως τροποποιήθηκε από τον κανονισμό (ΕΚ) αριθ. 510/97 (6), πρέπει συνεπώς να εφαρμοσθεί στις σχετικές συμβάσεις και δηλώσεις 7 ότι, μεριμνώντας για ισότητα, η υποκατάσταση είναι δυνατόν να επιτραπεί όχι μόνον μεταξύ των παραγωγών αλλά και για ένα παραγωγό μεταξύ ερυθρών και λευκών οίνων 7
ότι οι μονάδες αποστάξεως, ιδίως σε ορισμένες αμπελουργικές περιοχές, αντιμετωπίζουν ανυπέρβλητες δυσκολίες για να τηρήσουν τις προθεσμίες που έχουν καθοριστεί για να παραδώσουν τους οίνους 7 ότι πρέπει να αλλάξει για το λόγο αυτό η ημερομηνία παράδοσης των οίνων έως τις 31 Ιουλίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1α του κανονισμού (ΕΚ) αριθ. 2177/96 τροποποιείται ως εξής:
1. ο όρος «συμβάσεις» αντικαθίσταται από τους όρους «συμβάσεις ή δηλώσεις» 7
2. στην παράγραφο 1 προστίθεται το ακόλουθο νέο εδάφιο:
«Η υποκατάσταση που αναφέρεται στο προηγούμενο εδάφιο επιτρέπεται και στους παραγωγούς που επιθυμούν να παραδώσουν λευκό οίνο αντί ερυθρού οίνου στην προληπτική απόσταξη στο πλαίσιο των συμβάσεων ή των δηλώσεων που έχουν υποβληθεί για έγκριση στον αρμόδιο οργανισμό παρεμβάσεως το αργότερο στις 25 Ιανουαρίου 1997.»
Άρθρο 2
Στο άρθρο 1β παράγραφος 4 του κανονισμού (ΕΚ) αριθ. 2177/96, η ημερομηνία «30 Ιουνίου 1997» αντικαθίσταται από την ημερομηνία «31 Ιουλίου 1997».
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Μαΐου 1997.

Labels: 7
11
17
6